থর এক্সপ্রেস

থর এক্সপ্রেস (, , রাজস্থানি: थार एक्सप्रेस, সিন্ধি: ٿر ايڪسپريس) একটি আন্তর্জাতিক যাত্রীবাহী ট্রেন ছিল, যা ভারতের রাজস্থানের যোধপুরের উপশহর  থেকে পাকিস্তানের সিন্ধ প্রদেশের করাচির  স্টেশনের মধ্যে চলাচল করত। ভারতীয় উপমহাদেশেের থর মরুভূমি থেকে এই ট্রেনের নামকরণ করা হয়েছে। মরুভূমিটি ভারতীয় উপমহাদেশের উত্তর-পশ্চিমাংশে অবস্থিত এবং প্রায়  এলাকা জুড়ে বিস্তৃত যা একে বিশ্বের ১৭তম বৃহত্তম মরুভূমি করে তুলেছে।

সমঝোতা এক্সপ্রেস-এর পরে এটি ছিল ভারত ও পাকিস্তানের মধ্যে সরাসরি সংযোগ স্থাপনের দ্বিতীয় ট্রেন যা সিমলা চুক্তির ভিত্তিতে চালু করা হয়। ২০০৬ সালে পুনরায় চালু হওয়ার আগে, যোধপুর-হায়দ্রাবাদ রেলপথটি ৪১ বছর ধরে বন্ধ ছিল।

৯ আগস্ট ২০১৯ তারিখে ভারত-পাকিস্তানের মধ্যে উত্তেজনা বৃদ্ধি পাওয়ায় থর এক্সপ্রেস অনির্দিষ্টকালের জন্য বাতিল করা হয়।

ইতিহাস 

ব্রিটিশ শাসনামলে ১৮৯২ সালে হায়দ্রাবাদ-যোধপুর রেলওয়ে যোধপুর-হায়দ্রাবাদ মূল রেলপথ দুটি অংশে নির্মাণ করে। প্রথম অংশ ছিল লুনি–শাদিপল্লি সেকশন যা ছিল একটি মিটারগেজ লাইন। দ্বিতীয় অংশ ছিল শাদিপল্লি–হায়দ্রাবাদ সেকশন, যা মূলত  ব্রড-গেজ রেলপথ হিসেবে নির্মাণ করা হয়। কিন্তু তখন যাত্রী পরিবহন কম থাকায় ১৯০১ সালে এটি  মিটারগেজে রূপান্তর করা হয় এবং প্রথম অংশের সঙ্গে সংযুক্ত করা হয়।

১৯০১ সালে সিন্ধু মেইল ট্রেন বোম্বে (বর্তমানে মুম্বাই) থেকে করাচি পর্যন্ত চলাচল শুরু করে। এই ট্রেনের রুট ছিল আহমেদাবাদ–পালানপুর–মারওয়ার–পালি–লুনি–মুনাবাও–খোখরাপার–মিরপুরখাস ও হায়দ্রাবাদ হয়ে। এটি ১৯৪৭ সাল পর্যন্ত চালু ছিল। দেশভাগের পর যোধপুর রাজ্য ও উত্তর বোম্বে প্রেসিডেন্সির রেল সংযোগ বিচ্ছিন্ন হয়ে যায় এবং ভাগ হয়ে যায় ভারতের রাজস্থান রাজ্য ও পাকিস্তানের সিন্ধু প্রদেশে। ফলে মূল লাইনটি দু'ভাগে বিভক্ত হয়—ভারতের অংশে যোধপুর–মুনাবাও লাইন এবং পাকিস্তানের অংশে খোখরাপার–হায়দ্রাবাদ লাইন নামে পরিচিত হয়। এই অবস্থায় সিন্ধ মেইল-এর সূচনা বিন্দু পরিবর্তন করে ভারতের যোধপুর ও পাকিস্তানের হায়দ্রাবাদ করা হয় এবং ১৯৬৫ সাল পর্যন্ত দুই দেশের মধ্যে এই ট্রেন চলাচল করে। কিন্তু ১৯৬৫ সালের ভারত-পাকিস্তান যুদ্ধ শুরু হলে সব যাত্রীবাহী ট্রেন পরিষেবা বন্ধ হয়ে যায়। সেই সময় পাকিস্তানি যুদ্ধবিমান রেলপথে বোমা হামলা চালায় এবং বোম্বে-করাচি ট্রেনের যাত্রা চিরতরে বন্ধ হয়ে যায়।

২৮ জুন ১৯৭৬ সালে ভারত ও পাকিস্তান সিমলা চুক্তি (২ জুলাই ১৯৭২) পর একটি রেল যোগাযোগ চুক্তি স্বাক্ষর করে। যার উদ্দেশ্য ছিল যুদ্ধ-পরবর্তী সময়ে দুই দেশের মধ্যে সম্পর্ক স্বাভাবিক করা। এই চুক্তির ভিত্তিতেই পরে সমঝোতা এক্সপ্রেস চালু হয়। এছাড়াও দিল্লি-লাহোর বাস পরিষেবা ও শ্রীনগর–মুজাফফরাবাদ বাস পরিষেবা পৃথক চুক্তির মাধ্যমে চালু করা হয়।

ভারতের দিক থেকে জোধপুর–মুনাবাও লাইন সম্পূর্ণভাবে  ব্রডগেজে রূপান্তরিত হয় ২০০৩ সালে এবং  রেল স্টেশনে অভিবাসন ও শুল্ক অফিস স্থাপন করা হয়, যেখানে বর্তমানে চেকিং সম্পন্ন হয়। অন্যদিকে পাকিস্তানে, খোখরাপার–হায়দ্রাবাদ লাইন আবার মূল  ব্রডগেজে রূপান্তর করা হয় এবং  রেল স্টেশন ২০০৬ সালে সীমান্ত থেকে কয়েকশ মিটার দূরে নির্মাণ করা হয়, যেখানে বর্তমানে অভিবাসন ও শুল্ক চেকিং হয়। এই উন্নয়নের ফলে দুই দেশ রেল সংযোগ পুনরায় চালুর জন্য একটি সমঝোতা স্মারক স্বাক্ষর করে। এর আগে এটি সম্ভব ছিল না কারণ হায়দ্রাবাদ বা মিরপুরখাসে গেজ পরিবর্তনের প্রয়োজন হতো। ১৯৬৫ সালের আগে পাকিস্তানের শেষ স্টেশন ছিল  যা সীমান্ত থেকে প্রায় ১০ কিলোমিটার দূরে অবস্থিত।

দুই দেশের গেজ রূপান্তরের পর, ১৮ ফেব্রুয়ারি ২০০৬ সালে সিমলা চুক্তির ভিত্তিতে থর এক্সপ্রেস চালু হয় এবং এটি সমঝোতা এক্সপ্রেস-এর পর দুই দেশের মধ্যে সংযোগকারী দ্বিতীয় রেলপথ হয়ে ওঠে। পরবর্তীতে পুনর্নবীকরণযোগ্য রেল যোগাযোগ চুক্তি নিয়মিত নবায়ন করা হয়, এবং সর্বশেষ নবায়ন হয় ১৯ জানুয়ারি ২০১৬ থেকে ১৮ জানুয়ারি ২০১৯ পর্যন্ত।

তথ্যসূত্র 

ভারত–পাকিস্তান সম্পর্ক
আন্তর্জাতিক নামযুক্ত যাত্রীবাহী ট্রেন
ভারতের নামযুক্ত যাত্রীবাহী ট্রেন
পাকিস্তানের নামযুক্ত যাত্রীবাহী ট্রেন
২০০৬-এ ভারতে প্রতিষ্ঠিত
২০০৬-এ পাকিস্তানে প্রতিষ্ঠিত